google/wiki40b huggingface dataset:
Διονύσης Καλτέκης

Σε συλλογικό επίπεδο

Ο Καλτέκης ξεκίνησε την πορεία του στον Άρη αγωνιζόμενος με την πρώτη ομάδα στο πρωτάθλημα Θεσσαλονίκης της σεζόν 1926-27. Καθιερώθηκε με τους "κίτρινους" στους αγώνες της τελικής φάσης του πρώτου πανελλήνιου πρωταθλήματος ποδοσφαίρου, το καλοκαίρι του 1928. Στον αγώνα εναντίον του Εθνικού Πειραιά, πέτυχε δύο τέρματα, βοηθώντας την ομάδα του να ανατρέψει το εις βάρος της σκορ και να κερδίσει με 3-1, κατακτώντας παράλληλα τον τίτλο.
Την επόμενη σεζόν, δεν πραγματοποιήθηκε η τελική φάση του πρωταθλήματος, αλλά στο πρωτάθλημα Θεσσαλονίκης ο Άρης ισοβάθμησε στην πρώτη θέση με τον ΠΑΟΚ. Στον πρώτο αγώνα μπαράζ, ο Καλτέκης ισοφάρισε το σκορ οδηγώντας τον τίτλο σε νέα αναμέτρηση, αφού δεν ίσχυε η διαδικασία των πέναλτι. Η ομάδα των "κίτρινων" κατέκτησε τον τίτλο νικώντας με 4-3.
Το 1929-30, ο Άρης κατέκτησε το πρωτάθλημα Θεσσαλονίκης, με τον Καλτέκη να σημειώνει πέντε τέρματα και να αποτελεί βασικό κομμάτι της επίθεσης της ομάδας, μαζί με τους Αγγελάκη, Κίτσο, Βογδάνου και Αργυριάδη. Στην τελική φάση του πανελλήνιου πρωταθλήματος, αγωνίστηκε σε όλους τους αγώνες, βοηθώντας τον Άρη να καταταχθεί δεύτερος.
Τον Μάιο του 1931, πέτυχε τέσσερα γκολ σε τρεις διαδοχικές εβδομάδες κατά του Ολυμπιακού, της ΑΕΚ και του Παναθηναϊκού. Την επόμενη χρονιά, στέφθηκε για δεύτερη φορά πρωταθλητής Ελλάδας, παίζοντας σε όλα τα παιχνίδια της εθνικής κατηγορίας και πετυχαίνοντας τρία γκολ.
Το 1933, συμμετείχε στον τελικό του δεύτερου κυπέλλου Ελλάδας, όπου σημείωσε το τέρμα της ομάδας του στον επαναληπτικό του αρχικού 2-2. Ο Άρης προηγήθηκε του Εθνικού, αλλά ηττήθηκε τελικά με 2-1.
Ο Καλτέκης παρέμεινε στην ομάδα του Άρη μέχρι το 1938, κατακτώντας τον τίτλο του πρωταθλητή Θεσσαλονίκης και την τρίτη θέση στο πανελλήνιο πρωτάθλημα πριν κρεμάσει τα παπούτσια του.

Στην Εθνική Ελλάδας

Ο Καλτέκης αγωνίστηκε με τα χρώματα της ελληνικής εθνικής ομάδας για μοναδική φορά στις 28 Ιουνίου 1932, στην ήττα από την εθνική Ρουμανίας με 3-0, σε αγώνα που πραγματοποιήθηκε στο Βελιγράδι για το δεύτερο Βαλκανικό κύπελλο ποδοσφαίρου.

Ως προπονητής

Το 1945, ο Διονύσης Καλτέκης ανέλαβε την τεχνική ηγεσία του Άρη. Υπό την καθοδήγηση του, οι "κίτρινοι" κατέκτησαν το τρίτο τους πρωτάθλημα, το 1946. Παρέμεινε στο τιμόνι της ομάδας μέχρι και την σεζόν 1948-49 και έγινε ο μοναδικός άνθρωπος που συμμετείχε ενεργά και στις τρεις κατακτήσεις πρωταθλημάτων της ομάδας της Θεσσαλονίκης.
Πριγκιπάτο της Παννονίας

Το Πριγκιπάτο της Παννονίας ήταν ένα Νότιο σλαβικό κρατίδιο που υπήρξε τον 9ο αιώνα και καταλάμβανε περιοχές της σημερινής Κροατίας, Σερβίας, Βοσνίας-Ερζεγοβίνης και της Σλοβενίας. Η πρωτεύουσα του κράτους ήταν η πόλη Σίσα. Διατηρήθηκε από το 790 έως το 925.
Νήσος Πατέ

Η Νήσος Πατέ (Pate) είναι νησί της Κένυας στο Αρχιπέλαγος Λαμού στον Ινδικό Ωκεανό στη βόρεια ακτή της χώρας. Το νησί έχει μήκος 24 χλμ και περίπου 12 χλμ πλάτος. Στα βόρεια, φτάνει σε ύψος 46 μέτρων από την επιφάνεια της θάλασσας.
Στο Πατέ τον 7ο και 8ο αιώνα εγκαταστάθηκαν άραβες μουσουλμάνοι έμποροι. Στα νοτιοανατολικά του νησιού υπάρχει η ερειπωμένη πόλη Σάνγκα, μία άλλη ερειπωμένη σήμερα πόλη είναι η Φάζα. Οι νησιωτικές πόλεις πολέμησαν κατά διαστήματα με τη Λαμού για την υπεροχή στο αρχιπέλαγος και ο Σουλτάνος του Ομάν το 1847 έληξε η διαμάχη υπέρ της Λαμού. Από τον 16ο αιώνα προσέλκυσε πολλούς μουσουλμάνους από το Κέρας της Αφρικής οπαδούς της τάξης των Σούφι. Το 1598 κατακτήθηκε από τους Πορτογάλους, ήρθαν και ιεραπόστολοι χωρίς επιτυχία. Το νησί παρέμεινε υπό την πορτογαλική κατοχή έως ότου κατακτήθηκε από τον σουλτάνο του Ομάν το 1698. Το 1728 οι Πορτογάλοι επέστρεψαν και έχτισαν το φρούριο του Πατέ. Τον 17ο αιώνα αποτέλεσε οικονομικό και θρησκευτικό κέντρο της περιοχής.
Στο νησί δεν υπάρχουν οχήματα, το μόνο όχημα από το 2004 ήταν ένα ασθενοφόρο.
Α΄ κατηγορία πετοσφαίρισης ανδρών Κύπρου 1981

Σύστημα διεξαγωγής

Στο πρωτάθλημα της Α΄ κατηγορίας 1981 συμμετείχαν 10 ομάδες. Όλες οι ομάδες αναμετρήθηκαν αναμεταξύ τους από δύο φορές, μία εντός και μία εκτός έδρας. Πρωταθλήτρια ανακηρύχθηκε η ομάδα που συγκέντρωσε τους περισσότερους βαθμούς.
Οι τελευταίες δύο ομάδες υποβιβάστηκαν στη Β΄ κατηγορία.

Σύστημα βαθμολόγησης

Κάθε νίκης βαθμολογείτο με 3 βαθμούς και κάθε ήττα με 1 βαθμό.

Κριτήρια κατάταξης Α΄ φάσης

Οι ομάδες κατατάσσονταν με βάση τον συνολικό αριθμό βαθμών που κέρδισαν. Σε περίπτωση ισοβαθμίας στον συνολικό αριθμό βαθμών που κέρδισαν δύο ή περισσότερες ομάδες πιο ψηλά κατατασσόταν η ομάδα με τη μεγαλύτερη διαφορά μεταξύ των νικηφόρων και των απολεσθέντων σετ.
Βουλγαρικές βουλευτικές εκλογές Συντακτικής συνέλευσης 1893

Οι εκλογές για τη Συνταγματική Συνέλευση διεξήχθησαν στη Βουλγαρία τον Απρίλιο του 1893. Το σώμα συγκλήθηκε για τέταρτη φορά προκειμένου να εξετάσει διάφορες τροποποιήσεις του συντάγματος, συμπεριλαμβανομένων και εκείνων που αφορούν την θρησκεία των μοναρχών και τη μείωση του αριθμού των μελών της Εθνοσυνέλευσης .
Το υπάρχον σύνταγμα απαιτούσε από το μονάρχη να είναι μέλος της Βουλγαρικής ορθόδοξης εκκλησίας, αν εξαιρεθεί ο πρώτος πρίγκιπας. Εξαιρούνταν ο πρίγκιπας Φερδινάνδος που ήταν ο πρώτος από μια νέα δυναστεία που ήταν στο θρήσκευμα Ρωμαιοκαθολικοί. Ωστόσο, καθώς η σύζυγός του, η πριγκίπισσα Μαρί Λουίζ της μπέρμπον Πάρμας, ήταν επίσης Ρωμαιοκαθολική κι εάν επρόκειτο να έχουν τα παιδιά θα ήταν επίσης καθολικοί.
Το Σύνταγμα απαιτούσε επίσης ένα μέλος της Εθνοσυνέλευσης για κάθε 10.000 πολίτες, με τις προτεινόμενες αλλαγές για τη μείωση αυτή από έναν για κάθε 20.000 πολίτες πού ήταν τότε. Οι τροποποίηση να μειωθεί επίσης ο αριθμός των μελών της συνταγματικής συνέλευσης από ένα για κάθε 5.000 πολίτες σε ένα για κάθε 10.000.
Η Συνέλευση ανοίξει τις εργασίες της στις 15 Μαΐου με ένα πλήθος πάνω από 10.000 συγκεντρωμένων για την περίσταση. Οι εργασίες της συνεχίστηκαν μέχρι τις 29 Μαΐου και ενέκρινε τις συνταγματικές τροποποιήσεις.
Χαρίεσσα Ημαθίας

Ιστορία

Είναι γνωστή από την εποχή του Μακεδονικού Αγώνα με την ονομασία Κάτω Κοπανός. Τον καιρό εκείνο ήταν κοντά  η λίμνη των Γιαννιτσών όπου εξελίσσονταν μάχες μεταξύ των Ελλήνων και των Βουλγάρων. Στις μέρες μας η λίμνη έχει αποξηρανθει και τη θέση της έχουν πάρει αρκετά στρέμματα από χωράφια τα οποία εκμεταλλεύονται  και  οι κάτοικοι του χωριού με την διανομη που εγινε.  Από τη Χαρίεσσα περνά ο ποταμός Αράπιτσα ο οποιος πηγαζει  απο τη Ναουσα και (εκβάλλει στην Τάφρο του 66 που με την σειρά της εκβάλλει στον Αλιάκμονα). Η Αράπιτσα (ή Αραπίτσα όπως την αποκαλούν οι ντόπιοι) είχε  σε αφθονία ψάρια  οπως μπριανες και  καραβιδες.Οι τελευταιες  εχουν χαθει τελευταια λογω της μολυνσης των υδατων απο τα εργοστασια που εριχναν τα αποβλητα τους.
Εδουάρδος Λίσα

Καριέρα

Αγωνιζόταν στη θέση του τερματοφύλακα.Πρώτα έπαιξε στην Ατλάντα και μετά στην Κομονικασιόνες όταν το τον έφερε στην Ελλάδα ο ΠΑΣ Γιάννινα μαζί με άλλους 5 Αργεντινούς φιλοδοξώντας να φτιάξει μια ισχυρή ομάδα. 
Έφτασε στην Ελλάδα στις 21/6/1972 και λίγες ώρες αργότερα αγωνίστηκε σε φιλικό αγώνα με τον Παναθηναϊκό στη Λεωφόρο κατά τον οποίο συνέβησαν επεισόδια μεταξύ των ποδοσφαιριστών και ο Βασίλης Κωνσταντίνου του έσπασε το χέρι αφήνοντάς τον εκτός αγωνιστικών χώρων για δυόμισι μήνες.
Ξεχώριζε για την αυτοπεποίθησή του και για την ψυχραιμία καθώς συνήθιζε να βγαίνει έως το κέντρο και να παρακολουθεί τον αγώνα καθισμένος στις φτέρνες. Φορούσε το χαρακτηριστικό καπελάκι του και με την ηρεμία που τον διέκρινε βοηθούσε τους συμπαίχτες του να αγωνιστούν χωρίς το φόβο της άμυνας. Θεωρείται από τους κορυφαίους τερματοφύλακες που φόρεσαν τη φανέλα του ΠΑΣ. Η συμβολή του ήταν σημαντικότατη για να υπάρξει ο Άγιαξ της Ηπείρου. Αγωνίστηκε στον ΠΑΣ έως 1979.
Αγωνίστηκε 207 φορές με την φανέλα του ΠΑΣ (38,38,27,29,23,31,21). Στην αρχή είχε σερί εμφανίσεων.Έφτασε στις 89 συνεχόμενες συμμετοχές.Το σερί σταμάτησε αφού ο ΠΑΣ κατέβασε την αναπληρωματική ενδεκάδα για να διαμαρτυρηθεί.
Μετά τον ΠΑΣ έπαιξε ξανά στην Κομονικασιόνες.
Για να αγωνιστεί στον ΠΑΣ Γιάννινα απέκτησε την ελληνική υπηκοότητα και διαθέτει ελληνικό διαβατήριο.
Σήμερα ζει στην Αργεντινή και έχει επιχείρηση με ταξί.Επίσης έχει 3 παιδιά.
Αττικό Ζωολογικό Πάρκο

Ζώα

Το Αττικό Ζωολογικό Πάρκο φιλοξενεί σπάνια είδη ζώων, όπως τίγρεις της Σουμάτρα (το μικρότερο είδος τίγρης), λιοντάρια της Αγκόλας, κούγκαρ, περσικές λεοπαρδάλεις, παπαγάλους Μακάο, ζέβρες, καμηλοπαρδάλεις, βακτριανές καμήλες, αφρικανικούς πιγκουίνους, κυνομίες, εξωτικά και σπάνια πουλιά, ινδικούς ελέφαντες, λευκούς ρινόκερους, αραβικούς ορύγες, πολλές σαύρες, φίδια και κροκόδειλους, και πολλά αλλά είδη σπάνιων, εξωτικών και μη ζώων.
Στον χώρο Αυστραλιανή πανίδα, ζουν υπο αιχμαλωσία 3 είδη ζώων της Ωκεανίας (Ουάλαμπι του Μπένετ, Εμού και Χήνα Κερεόψις). Ο χώρος Φάρμα των ζώων είναι ένα σύμπλεγμα εγκαταστάσεων που φιλοξενούνται ζώα της φάρμας όπως κουνέλια, αφρικανικά πυγμαία κατσικάκια, πρόβατα του Καμερούν, γουρουνάκια, πάπιες, κότες, χήνες, Σέτλαντ Πόνι, Άλογα Φαλαμπέλλα, γαϊδουράκια, Σκυριανά άλογα όπως επίσης και μία αγελάδα. Στον χώρο Παπαγάλοι και ο κόσμος των Λόρι φιλοξενούνται 23 είδη παπαγάλων Ο αριθμός των ειδών είναι 23 συμπεριλαμβάνοντας παπαγαλάκια. 
Δυστυχώς, οι ιαγουάροι που φιλοξενούσε μέχρι τον Δεκέμβριο του 2018 θανατώθηκαν καθώς απέδρασαν.
Φιλοξενεί λιοντάρια της Ανγκόλα, τίγρεις της Σουμάτρας και λεοπαρδάλεις της Περσίας.
Στο σύμπλεγμα πιθήκων υπάρχουν δύο μεγάλες εγκαταστάσεις που φιλοξενούν δύο πιθήκους. Συγκεκριμένα ο ένας λίγο μικρότερος χώρος φιλοξενεί τους Γίββωνες Σιαμάνγκ ή Συνδάκτυλους (ονομάζονται έτσι γιατί δύο δάχτυλα του χεριού τους ενώνονται με μία λεπτή μεμβράνη). Η άλλη εγκατάσταση φιλοξενεί τους χιμπατζήδες. Οι χιμπατζήδες είναι ο πιο στενός συγγενής του ανθρώπου.

Παραβάσεις και κριτική

Πρόστιμο ύψους 44.350 ευρώ επιβλήθηκε στο Αττικό ζωολογικό πάρκο από τον Υπουργό Περιβάλλοντος και Ενέργειας και τον Αναπληρωτή Υπουργό για παραβίαση του νόμου 4039/12 για τις τελούμενες παραστάσεις των δελφινιών αλλά και την παραβίαση άλλων περιβαλλοντικών διατάξεων. Στη δεξαμενή/φυλακή του Αττικού Πάρκου έχουν πεθάνει έξι δελφίνια σε έναν χώρο που οι εγκαταστάσεις παραμονής τους έχουν κριθεί τελεσίδικα αυθαίρετες και κατεδαφιστέες.
Συγκεντρώσεις διαμαρτυρίας πραγματοποιούν συχνά φιλοζωικές και οικολογικές οργανώσεις πολιτών στο Αττικό ζωολογικό πάρκο με αφορμές όπως η θανάτωση δυο τζάγκουαρ, ο θάνατος 6 δελφινιών και η αιχμαλωσία δελφινιών για επιδείξεις.
Το 2017 οι Επιθεωρητές Περιβάλλοντος του αρμόδιου Υπουργείου ανακάλυψαν ότι το Αττικό Ζωολογικό Πάρκο παραβίασε τη νομοθεσία για την προστασία των ζώων με τις παραστάσεις με δελφίνια, ενώ λειτουργούσε επί τέσσερα χρόνια χωρίς άδεια. Επίσης, ο Γερμανικός Οργανισμός Προστασίας των Ζώων  ProWal, επισκέφθηκε το Αττικό Πάρκο και το δελφινάριο και αφού κατέγραψε παραβάσεις της ισχύουσας νομοθεσίας προέβη σε μήνυση για εγκληματική συμπεριφορά.
Ιγκόρ Τσουντίνοφ

Καριέρα

Γεννήθηκε στις 21 Αυγούστου του 1961 και διορίστηκε Πρωθυπουργός στις 24 Δεκεμβρίου του 2007, έπειτα από την παραίτηση του Ισκεντέρμπεκ Αϊνταραλίγιεφ. Προτού διοριστεί, υπηρέτησε ως Υπουργός Ενέργειας και Βιομηχανίας.
Ο Τσουντίνοφ έλαβε το χρίσμα για το αξίωμα από το κόμμα Ak Zhol, το οποίο κέρδισε πολλές έδρες στις εκλογές για το Κοινοβούλιο της Κιργιζίας, που διεξήχθησαν στις 16 Δεκεμβρίου του 2007. Ο Πρόεδρος Κουρμάνμπεκ Μπακίγιεφ επιβεβαίωσε το διορισμό του στην πρωθυπουργία στις 24 Δεκεμβρίου.
Στις 21 Σεπτεμβρίου 2009, ο Τσουντίνοφ ορίστηκε επίτιμος πρόεδρος του Συμβουλίου για το Εμπόριο Κιργιζίας και Βόρειας Αμερικής, σε αναγνώριση της συνεισφοράς του στον τομέα της ανάπτυξης του εμπορίου ανάμεσα στην Κιργιζία και στις ΗΠΑ και τον Καναδά.
Στις 21 Οκτωβρίου του 2009 αντικαταστάθηκε στην πρωθυπουργία από τον Ντανιγιάρ Ουσένοφ.
Γουλιέλμος του Σαιντ-Ομέρ (γιος Νικολάου Α΄)

Βιογραφία

Ήταν γιος του Νικολάου Α΄ κυρίου των Θεσπιών στη Θήβα και της Μαργαρίτας των Άρπαντ, κόρης του Μπέλα Γ΄ της Ουγγαρίας. Η μητέρα του ήταν χήρα του Ισαακίου Β΄ Αγγέλου και μετά του Βονιφατίου Α΄ της Θεσσαλονίκης. Ο γάμος τους εθεωρείτο ότι έγινε π. το 1213, αλλά ο ιστορικός Φίλιπ φαν Τριχτ εκτιμά ότι έγινε μετά το 1217.
Μεγαλύτερος αδελφός του ήταν ο Μπέλα, ο οποίος μετά το γάμο του με την αδελφή τού Γκυ Α΄ ντε Λα Ρος έλαβε προίκα την κυριότητα τού 1/2 της Θήβας. Ο Γουλιέλμος και η μητέρα του μετέβησαν στην Ουγγαρία, όπου ο ανιψιός της Μπέλα Δ΄ της Ουγγαρίας της έδωσε ιδιοκτησίες στη Σύρμια και στο Μακσό της ανατολικής Κροατίας. Όταν μετά το 1223 απεβίωσε η μητέρα του, ο Γουλιέλμος κληρονόμησε τις ιδιοκτησίες της.
Το 1241 συμμετείχε στη μάχη του Μόχι εναντίον των Μογγόλων, όπου ο Μπέλα Δ΄ ηττήθηκε και διέφυγε μαζί του στη Δαλματία. Ήταν κόμης (ispán) της Κράζνα το 1241. Από το έτος αυτό υπηρέτησε ως Κύριος των Ίππων (főlovászmester).
Ο Μπέλα Δ΄ τον μνήστευσε με την 2η κόρη του Μαργαρίτα (ομώνυμη της 8ης κόρης του αγίας Μαργαρίτας) γενν. 1225, η οποία όμως απεβίωσε πριν το 1242. Μητέρα της ήταν η Μαρία Λασκαρίνα, κόρη του Θεοδώρου Α΄ Αυτοκράτορα των Ρωμαίων. Το ίδιο έτος απεβίωσε και ο Γουλιέλμος στο Τριγκόρ (Τραγούριον) και τάφηκε στο γειτονικό Σπλιτ, στον καθεδρικό του Αγ. Ντόμνιους.
Τμήμα Αρχαιοτήτων (Κύπρος)

Το Τμήμα Αρχαιοτήτων είναι κυβερνητικό τμήμα της Κυπριακής Δημοκρατίας το οποίο είναι υπεύθυνο για την αρχαιολογική έρευνα και την προστασία μνημείων. Ιδρύθηκε το 1935 από την Βρετανική Αποικιακή Κυβέρνηση.
Πυρόχλωρο

Εμφάνιση, παραγενέσεις

Ανευρίσκεται σε πηγματίτες, νεφελινικούς συηνίτες, καρμπονατίτες και άλλα αλκαλικά πετρώματα, συχνά σε παραμικτικές σειρές (ομάδα πυροχλώρου). Σχετίζεται με ζιρκόνιο, απατίτη, αιγιρίνη, κολουμπίτη και περοβσκίτη. Συχνά περιέχει προσμίξεις σπανίων γαιών, ορισμένες ραδιενεργές, που του προσδίδουν ραδιενεργές ιδιότητες.
Απαντάται σε πολλά σημεία του πλανήτη. Κύριες εμφανίσεις είναι στο Λάρβικ (Νορβηγία), στη Γερμανία (Βάδη - Βυτεμβέργη και Άιφελ), στη Ρωσία (όρη Ίλμεν και νότια Ουράλια, περιοχή Γιενισέι της Σιβηρίας και στη χερσόνησο Κόλα), στις περιοχές Hybla και Oka του Οντάριο (Καναδάς), την Τανζανία, το Μαλάουι, τη Γουϊνέα, τη Βραζιλία και τη νότια Αυστραλία.
Δεν απαντάται στην Ελλάδα
Κύπελλο Ελλάδας καλαθοσφαίρισης ανδρών 2003-2004

To Κύπελλο Ελλάδος καλαθοσφαίρισης ανδρών 2003-04 που διοργάνωσε η Ελληνική Ομοσπονδία Καλαθοσφαίρισης ξεκίνησε στις 13 Σεπτεμβρίου 2003 με τους αγώνες της πρώτης φάσης και τελείωσε στις 29 Φεβρουαρίου 2004 με τον τελικό, ο οποίος έγινε στο Χαλκιοπούλειο Στάδιο Λαμίας, με αντιπάλους τον Άρη και τον Ολυμπιακό. Το κύπελλο Ελλάδος κατέκτησε ο Άρης Θεσσαλονίκης για όγδοη φορά στην ιστορία της διοργάνωσης.

Τελική φάση

Η τελική φάση έγινε με το σύστημα φάιναλ-φορ και διεξήχθη στη Λαμία, στις 27 και 29 Φεβρουαρίου 2004.
Άγαλμα Σατύρου από το Κάλλιον

Περιγραφή

Στο Αρχαιολογικό Μουσείο Άμφισσας εκτίθενται ορισμένα από τα ευρήματα από τις ανασκαφές στο Κάλλιον. Η ελληνιστική πόλη, από τις σημαντικότερες του Κοινού των Αιτωλών, ανασκάφηκε συστηματικά στη διετία 1978-1979 από τον καθ. Π. Θέμελη, καθώς η θέση επρόκειτο να κατακλυσθεί στη συνέχεια από τα νερά του ποταμού Μόρνου. Το πήλινο άγαλμα, ύψους περίπου ενός μέτρου, εικονίζει νεαρό αγένειο σάτυρο. Φορά στεφάνι κισσού στα μαλλιά, χιτώνα κοντό και δορά στο στήθος. Το αριστερό του χέρι είναι υψωμένο και μάλλον κρατούσε θύρσο, το γνωστό σύμβολο της διονυσιακής λατρείας, που αποτελούνταν από ένα ραβδί με κουκουνάρι στην κορυφή. Με το δεξί χέρι ο νεαρός Σάτυρος κάνει σπονδή μέσα από μια κύλικα. Το άγαλμα βρέθηκε θρυμματισμένο σε πολλά κομμάτια και απόκαταστάθηκε με κοπιώδεις προσπάθειες από τους συντηρητές της Εφορείας Αρχαιοτήτων Φωκίδος.
Νικόλαος Παπαντωνίου

Βιογραφικά στοιχεία

Σπούδασε νομικά στο Πανεπιστήμιο Αθηνών, του οποίου αναγορεύθηκε διδάκτωρ. Εξελέγη υφηγητής του Αστικού Δικαίου στο Πανεπιστήμιο Αθηνών, έκτακτος καθηγητής στα Πανεπιστήμια Θεσσαλονίκης και Αθηνών και εν συνεχεία τακτικός καθηγητής Αστικού Δικαίου στη Νομική Σχολή Αθηνών. Υπήρξε, επίσης, μέλος του δ.σ. της Εθνικής Τράπεζας της Ελλάδας. 
Στις 22 Μαΐου 1984 τοποθετήθηκε υπουργός Δικαιοσύνης στην κυβέρνηση Ανδρέα Παπανδρέου, θέση στην οποία παρέμεινε μέχρι τις 21 Ιουνίου 1984.
Exist Trace

Μουσικό ύφος

Οι Exist Trace μπορούν να χαρακτηριστούν ως στυλ Melodic Death Metal και η τραγουδίστρια Jyou χρησιμοποιεί J-Rock φωνητικό στυλ με στοιχεία κραυγών. Ο ήχος των κιθάρων τους περιλαμβάνει heavy distortion και τεχνικά τελειοποιημένες συγχορδίες και σόλο. Ο ήχος τους είναι επικεντρωμένος στο μπάσο και στα ντραμς, που βοηθάει να αναγνωριστεί το μουσικό στυλ τους. Τα φωνητικά είναι κυρίως βασισμένα σε gothic themes, και το μουσικό τους στυλ πολλές φορές ταυτίζεται με το Gothic Metal.
1546 Ίζακ

Φυσικά χαρακτηριστικά

H μέση διάμετρος του Ίζακ εκτιμάται σε 14,9 χιλιόμετρα περίπου. Τα υπόλοιπα φυσικά χαρακτηριστικά του είναι άγνωστα. Ο Ίζακ περιστρέφεται γύρω από τον εαυτό του μία φορά κάθε 7 ώρες και 21 λεπτά.
Προφήτης Ηλίας Κοζάνης

Σημείωση

Στο δήμο Σερβίων και την κοινότητα Βαθυλάκκου υπήρχε οικισμός Προφήτης Ηλίας ο οποίος καταργήθηκε το 2001.
Ούγος Θ΄ του Λουζινιάν

Βιογραφία

Ήταν γιος του Ούγου συγκυρίου του Λουζινιάν (γιου του Ούγου Η΄) και της Ορενγκάρντε.
Το 1172 έγινε κύριος του Λουζινιάν. Όταν ο πάππος του Ούγος Η΄ απεβίωσε το 1171, τον διαδέχθηκε ως κόμης του Λα Μαρς. Έγινε κύριος του Κουέ και του Σατώ-Λανσέρ στη δεκαετία του 1190. Τον αναφέρει ο τροβαδούρος Γκωσέλμ Φαιντί σε δύο ποιήματά του στα Οσιτανικά με το όνομα Σμαραγδένιος.
Συμμετείχε στην Ε΄ Σταυροφορία και στην πολιορκία της Δαμιέττης το 1219, απεβίωσε.
Γενικές εκλογές στην Αγία Ελένη (2013)

Γενικές εκλογές διεξήχθησαν στην Αγία Ελένη στις 17 Ιουλίου 2013.

Εκλογικό σύστημα

Η εκλογή των 12 μελών του Νομοθετικού Συμβουλίου εξελέγησαν σε μονοεδρική εκλογική περιφέρεια με το πλειοψηφικό σύστημα, σε αντίθεση με τις προηγούμενες εκλογές του 2009, κατά τις οποίες τα μέλη του νομοθετικού συμβουλίου εξελέγησαν σε δύο εκλογικές περιφέρειες των έξι εδρών. Οι ψηφοφόροι είχαν 12 ψήφους. Άλλα 3 μέλη εξ οφίτσιο διορίστηκαν στο συμβούλιο. Συνολικά 20 υποψήφιοι έλαβαν μέρος στις εκλογές.
Βραβεία Αμερικανικής Ακαδημίας Κινηματογράφου 1949

Η 22η Απονομή των Βραβείων της Ακαδημίας Κινηματογράφου, που τίμησε τις καλύτερες επιδόσεις στο χώρο του κινηματογράφου για το έτος 1949, έλαβε χώρα στις 23 Μαρτίου 1950. Η τελετή πραγματοποιήθηκε στο Θέατρο Κόντακ στο Χόλιγουντ της Καλιφόρνιας και την παρουσίαση ανέλαβε για πρώτη φορά ο Κρις Ροκ. Στην αμερικανική τηλεόραση μεταδόθηκαν από το δίκτυο ABC.

Υποψηφιότητες & Νικητές

Οι νικητές κάθε κατηγορίες εμφανίζονται με έντονους χαρακτήρες στην κορυφή της κατηγορίας.
Χιροτόγκου Ακαΐκε

Akaike Ιnformation Criterion

Το Akaike Information Criterion (AIC) είναι ένας εκτιμητής της σχετικής ποιότητας των στατιστικών μοντέλων για ένα συγκεκριμένο σύνολο δεδομένων. Με δεδομένο ένα σύνολο μοντέλων που ερμηνεύουν κάποια δεδομένα, το AIC υπολογίζει την ποιότητα του κάθε μοντέλου σε σχέση με τα υπόλοιπα μοντέλα. Έτσι το AIC παρέχει ένα μέσο για την επιλογή του μοντέλου που ερμηνεύει καλύτερα τα δεδομένα μας.

Βραβεία

Το 2006, ο Akaike τιμήθηκε με το Βραβείο Κιότο για τη σημαντική συμβολή του στην στατιστική επιστήμη και την μοντελοποίηση και την ανάπτυξη του κριτηρίου Akaike. Στις 5 Νοεμβρίου 2017, η Google εμφάνισε ένα Doodle για την 90η επέτειο από την γέννησή του.
Δ΄ κατηγορία ποδοσφαίρου ανδρών Κύπρου 2009-10

Σύστημα διεξαγωγής

Στο πρωτάθλημα της Δ΄ κατηγορίας 2009-10 συμμετείχαν 15 ομάδες. Όλες οι ομάδες αναμετρήθηκαν αναμεταξύ τους από δύο φορές, μία εντός και μία εκτός έδρας. Πρωταθλήτρια ανακηρύχτηκε η ομάδα που συγκέντρωσε τους περισσότερους βαθμούς. Οι τρεις πρώτες ομάδες προβιβάστηκαν στο πρωτάθλημα Γ΄ κατηγορίας 2010-11. Οι τέσσερις τελευταίες ομάδες υποβιβάστηκαν στα αγροτικά πρωταθλήματα.

Σύστημα βαθμολόγησης

Η νίκη βαθμολογείτο με 3 βαθμούς και η ισοπαλία με 1 βαθμό ενώ η ήττα δεν έδινε κανένα βαθμό.
Ακαδημία Επιστημών της Μολδαβίας

Η Ακαδημία Επιστημών της Μολδαβίας (ρουμαν.:Academia de Ştiinţe a Moldovei), που ιδρύθηκε το 1946, είναι το κεντρικό επιστημονικό κέντρο της Μολδαβίας, το οποίο συντονίζει την έρευνα σε όλες τις επιστημονικές περιοχές. Είναι επίσης το ρυθμιστικό σώμα της ρουμανικής γλώσσας στη Μολδαβία.
Γιάκομπους Γιοχάνες Πίτερ Ουντ

Τα πρώτα χρόνια

Ο Ουντ έκανε τα πρώτα του βήματα στην αρχιτεκτονική καριέρα το 1903, όπου σε ηλικία 13 ετών γράφτηκε στο μάθημα αρχιτεκτονικής του Quellinus School στο Άμστερνταμ. Για μια πιο πρακτική εμπειρία στο αρχιτεκτονικό επάγγελμα, το 1907 ο Ουντ πήγε να εργαστεί στο γραφείο των J.T.J. Cuypers και J. Stuyt. Εκεί απέκτησε πολλή εμπειρία και κυρίως στην εγχώρια αρχιτεκτονική (ιδιωτική και δημόσια). Το 1908 έδωσε εξετάσεις για το δεύτερο έτος στο State School for Art Education στο Άμστερνταμ, όπου μέσω Corrie Berlage που σπούδαζε μαζί του του, γνώρισε τον πατέρα της (τον γνωστό ολλανδό αρχιτέκτονα) από τον οποίο επηρεάστηκε πολύ. Το 1910 έδωσε τις τελικές εξετάσεις και αποφοίτησε, ενώ την ίδια χρονιά αποφάσισε να εγγραφεί στο Delft Technical College, από το οποίο έφυγε χωρίς να αποφοιτήσει για να εργαστεί στο γραφείο του Theodor Fischer στο Μόναχο. Έπειτα από διάστημα τριών μηνών στο Μόναχο, επέστρεψε στο Πούρμερεντ για να ασχοληθεί μόνος του με την αρχιτεκτονική. Το 1913 μετακόμισε μόνιμα στο Λέιντεν όπου συμμετείχε στην τοπική καλλιτεχνική κοινότητα “Art for Art’s Sake”. Εκεί έκανε έναν καινούριο κύκλο γνωριμιών. Ανάμεσά τους ο Harm Kemerlingh Onnes, ο κεραμοποιός W.C. Brouwer και ο Theo van Doesburg.

Η εποχή του De Stijl

Ο Ουντ ήταν ένας από τους ιδρυτές του περιοδικού De Stijl. Μέσω του περιοδικού αυτού ήρθε σε επαφή με τον Τέο φαν Ντέσμπουργκ και τον Πητ Μοντριάν. Το περιοδικό αποτελούσε και έναν τρόπο έκφρασης του νέου κινήματος ιδεών που δεν ήταν άλλο από ένα ουτοπικό ιδανικό της πνευματικής αρμονίας και της τάξης, στηριζόμενο στην αφαίρεση και τη μείωση στα βασικά στοιχεία της μορφής και του χρώματος. Κατά τα χρόνια ενασχόλησής του με το De Stijl, ο Oud έγινε Δημοτικός Αρχιτέκτων (Gemeentelijke Woningdienst) του Ρότερνταμ (1918-1933).

Δεκαετία '20 και '30

Τη δεκαετία του '20 και του '30 ,όπου η κοινωνική κατοικία αποτελούσε μια ισχυρή έννοια, ο Ουντ σχεδίασε πολλά κτίρια κοινωνικής κατοικίας, από τα οποία μόνο ένα κατασκευάστηκε (το Café de Unie). Το 1927, ήταν ένας από τους δεκαπέντε αρχιτέκτονες που συνέβαλαν στην σημαντική μοντερνιστική έκθεση και πειραματικό οικισμό Weissenhof. Στην Αμερική ο Oud είναι ίσως πιο γνωστός για τη συμμετοχή του στο μοντερνιστικό κίνημα, στη συνέχεια όμως, εκδιώχθηκε για λόγους ύφους με συνοπτικές διαδικασίες. Από το 1932, θεωρείτο ένας από τους τέσσερις μεγαλύτερους σύγχρονους αρχιτέκτονες (μαζί με τον Λούντβιχ Μις φαν ντερ Ρόε, Βάλτερ Γκρόπιους και Λε Κορμπυζιέ).

Μετά τον Β' Παγκόσμιο Πόλεμο

Το 1945, με το τέλος του Β' Παγκοσμίου Πολέμου που επέτρεψε πλέον τη δημοσίευση φωτογραφιών στην Αμερική του κτιρίου των κεντρικών γραφείων της Shell στη Χάγη (1941), ο αρχιτεκτονικός τύπος καταδίκασε σαρκαστικά τη χρήση του στολιδιού («κέντημα») ως αντίθετο προς το πνεύμα του μοντερνισμού. Μετά το Β' Παγκόσμιο Πόλεμο, ο Oud σχεδίασε το ολλανδικό Εθνικό Μνημείο Πολέμου στο Άμστερνταμ και το μνημείο του στρατιωτικού νεκροταφείου στο Grebbeberg. Μέχρι τότε, είχε αφήσει ως επί το πλείστον τις επιρροές του De Stijl, τις οποίες επανέφερε στα έργα του αργότερα. Ο Oud πέθανε το 1963 σε ηλικία 73 ετών στο Wassenaar.
Άγιος Ανδρέας, Άγιος Βικέντιος

Γεωγραφία

Ο Άγιος Ανδρέας βρίσκεται βορειοδυτικά της χώρας και νοτιοδυτικά του νησιού του Αγίου Βικεντίου. Συνορεύει στα βόρεια με τον Άγιο Πατρίκιο, στα ανατολικά με την Καρλόττα και στα νοτιοανατολικά με τον Άγιο Γεώργιο.
Σρμπλιάνι

Γεωγραφία

Η ενότητα αυτή είναι κενή, ανεπαρκώς ανεπτυγμένη ή ανολοκλήρωτη. Η βοήθειά σας είναι καλοδεχούμενη!

Ιστορία

Η ενότητα αυτή είναι κενή, ανεπαρκώς ανεπτυγμένη ή ανολοκλήρωτη. Η βοήθειά σας είναι καλοδεχούμενη!